שפיטה (זמרת)

רותם שפי (נולדה ב-21 בספטמבר 1984) המוכרת בשם הבמה שֵׁפִיטָה (באנגלית: Shefita) היא זמרת ומדבבת ישראלית. שפי התפרסמה כשפיטה, דמות של דיווה ערבייה, בזכות ביצוע קאברים המושפעים מהמוזיקה הערבית, לשירי רוק ידועים דוגמת "Karma Police" של רדיוהד ו-"Lithium" של נירוונה. שפי נולדה בכרמיאל.. לאחר מכן עברה עם משפחתה לפרדסיה. היא למדה במגמת תיאטרון וקולנוע בבית הספר התיכון. בשנת 2002 התגייסה לצה"ל ושירתה בלהקת חיל האוויר. לאחר שחרורה מצה"ל למדה ברימון בית ספר לג'אז ולמוזיקה בת זמננו במגמת קול והלחנה. שפי למדה קורס דיבוב באולפני נ.ל.ס, ודיבבה בסדרות "קיד וקאט" ו"פוקימון" ובאולפני אלרום בסרטי ההנפשה "גשם של פלאפל". בשנת 2011, שפי החלה להופיע בליווי להקה עם חומרים מקוריים שלה. בשנת 2021, השתתפה בעונה השנייה של הזמר במסכה בתור השיבולת, הגיעה לגמר וסיימה במקום השלישי. דמותה של שפיטה משלבת מאפיינים רבים של דיווה: היא נוהגת להתאפר בכבדות, ללבוש שמלות ערב ססגוניות, לענוד תכשיטים נוצצים ולעיתים בצירוף מקל הליכה מעוטר. היא נולדה כביכול ב"דומבאי", שכונה מפוארת בעיר דובאי. היא טוענת שקורט קוביין היה המאהב שלה, והשביע אותה לשיר קאבר לאחד משיריו, בטרם מת בזרועותיה. באפריל 2013, הוציאה גרסת כיסוי לשיר "Karma Police" של רדיוהד. ביולי 2015, הוציאה גרסת כיסוי לשיר "Lithium" של נירוונה. באוגוסט 2015, ערב תחילת שנת הלימודים, הוציאה גרסת קאבר לשיר "אָלֶף בֵּית" של נעמי שמר. במרץ 2016, הוציאה גרסת כיסוי לשיר "אצא לי השוקה". בנובמבר 2016, נבחרה לבצע את השיר והקליפ הרשמיים של אירועי הגאווה מטעם עיריית תל אביב-יפו עם פינק של להקת אירוסמית'. בנובמבר 2016, הוציאה קאבר לשיר "You Oughta Know" של אלאניס מוריסט, אשר הגיבה לביצוע בחשבון הטוויטר שלה במילה "!Beautiful". בדצמבר 2016, אירחה שפיטה במסגרת פסטיבל ג'אז תל אביב את יוסי פיין ושלמה גרוניך. בינואר 2017, כיכבה לצד השף אבי לוי, בפרסומת ל"חומוסטחינה" של "צָבָּר", אׂסם. בנובמבר 2018, החלה את השתתפותה בעונה השישית של תוכנית המציאות "הכוכב הבא לאירוויזיון", בה העפילה לגמר וסיימה במקום השלישי. בינואר 2019, זכתה שפיטה לחיקוי בתוכנית הסאטירה ארץ נהדרת על ידי השחקנית שני כהן. באוקטובר 2020, השתתפה בפרויקט צו השעה, וביצעה גרסת כיסוי לשיר "מה חשוב היום" יחד עם מוטי טקה. ביוני 2023 הוציאה ביחד עם שחר חסון את שיר הגאווה "סבתא בישלה דייסה", בליווי וידאו קליפ. הוא יצא בשיתוף עם הליין IMPA. דמותה ספגה ביקורת בתקשורת. לדברי עינב שיף, שפיטה מהווה זיוף תרבותי אוריינטליסטי ומתנשא. לדבריו, בדמות זו אין אירוניה, ביקורתיות, מודעות, מקוריות או תוכן מהותי, אלא מדובר בתחפושת מושקעת. כמו כן, השווה האופן בו היא מדגישה את העיצורים חי"ת ועי"ן ל"בלאקפייס" האמריקאי. גם בקרב אמנים ערביים-ישראלים נמתחה ביקורת כנגד שפיטה. המוזיקאית והשחקנית מירה עווד טענה, שדמותה של שפיטה צוחקת באופן סטריאוטיפי ומתנשא על אוכלוסייה מוחלשת. לדברי הזמר והשחקן בסאם בירומי, לשעבר סולן להקת "חלאס", שפיטה אינה מביאה בשורה מבחינה אמנותית. לדבריו, היא מנסה לצחוק על החברה הערבית, ומזלזלת בפופ האוריינטלי ובאמניו. הזמר והמוזיקאי ג'ואן ספדי הלין על ביצועיה המזויפים והמוגזמים לדעתו. כמו כן, הזמרת והשחקנית אמל מורקוס טענה שיש בדמותה של שפיטה אלמנט גזעני. לצד הביקורות השליליות על דמותה, ההופעות של שפיטה בתוכנית הכוכב הבא לאירוויזיון זוכות גם לביקורות חיוביות מצד השופטים. השופט אסף אמדורסקי שיבח את שפיטה וטען שהיא "עושה כבוד למוזיקה הערבית". בן זוגה הוא המוזיקאי דקל דביר, המתופף של להקת לולה מארש, שגם מסייע לה בהפקה מוזיקלית של שיריה. בנובמבר 2021 נולדה בתם הבכורה. שפי מתגוררת בתל אביב. מדיה וקבצים בנושא שפיטה בוויקישיתוף אתר האינטרנט הרשמי של שפיטה שפיטה, ברשת החברתית פייסבוק שפיטה, ברשת החברתית אינסטגרם שפיטה, סרטונים בערוץ היוטיוב שפיטה, במסד הנתונים הקולנועיים IMDb (באנגלית) שפיטה, באתר ספוטיפיי שפיטה, באתר MusicBrainz (באנגלית) שפיטה, דף שער בספרייה הלאומית שפיטה, באתר בנדקמפ סרטונים בערוץ של רותם שפי, באתר יוטיוב אנה בורד, גילית קוזבה, רז שכניק, הכל שפיטה, באתר "ידיעות אחרונות", 29 בינואר 2019 שגיא בן נון‏, שפיטה: "אני גזענית? בזכותי אנשים נחשפו למוזיקה ערבית", באתר וואלה, 11 בפברואר 2019 אופיר סגרסקי‏, העסק של שפיטה מתקתק נפלא. חבל שהמוזיקה לא חודרת ללב, באתר וואלה, 10 ביוני 2019 רעות ברזילי, ‏"שפיטה" מניחה את הדמות בצד - ומתראיינת לראשונה, באתר ‏מאקו‏, 9 בינואר 2022 מאיה כהן, "המציאו עלי שעשיתי את שפיטה כי לא הצלחתי כרותם", באתר ישראל היום, 8 באוגוסט 2023 רתם איזק, "מאשימים אותך בגזענות, את מתה להגיב, אבל צריכה לסתום", באתר ynet, 30 במאי 2024 עינב שיף, זיוף אורגינל, באתר ynet, 20 בינואר 2017 אביה פרחי, ‏שפיטה: כל מה שרציתם לדעת עליה, באתר ‏מאקו‏, 31 בינואר 2019 מיקי לוין, ‏שפיטה "מי אתם שתגידו לי מה אני מגחיכה ומה לא?", באתר מעריב אונליין, 12 בפברואר 2019 צפו בקליפ של Shefita ל"Lithium" של נירוונה, באתר וואלה, 2 ביולי 2015 אלכס פולונסקי‏, למה כולם מדברים על הקאבר המזרחי ל"קארמה פוליס" של רדיוהד?, באתר וואלה, 26 באפריל 2013 שפיטה חוזרת ללימודים בחפלה עם "א' אוהל", באתר ‏מאקו‏, 30 באוגוסט 2015 מזרח תיכון חדש: "אצא לי השוקה" בביצוע ערבי, באתר ‏מאקו‏, 3 במרץ 2016 גלולה מרה ואוריינטלית: שפיטה הדיווה הערבייה בקליפ חדש, באתר רשת, ‏16 בנובמבר 2016 עמי פרידמן, שפיטה עושה אלאניס מוריסט, וזה לוהט. צפו, באתר ynet, 16 בנובמבר 2016 מלני שטרן, Are u ready? So, Shut up! שפיטה בפסטיבל הג'אז, במגזין רעש, ‏11 בדצמבר 2016 osemcorp, אצא לי השוקה - גרסת שפיטה לחומוסטחינה של צבר, בערוץ היוטיוב של חברת אסם, ‏17 בינואר 2017 שאט אפ! שפיטה מגיעה ל"ארץ נהדרת", באתר ‏מאקו‏, 30 בינואר 2019 שפיטה ושחר חסון - סבתא בישלה דייסה | Shefita & Shahar Hason - Savta bishla daysa, נבדק ב-2023-06-10 I M PRODUCTIONS | Chillz, chillz.com (באנגלית) מירה עווד על שפיטה: "זו התנשאות, קשה לי עם זה", באתר ‏מאקו‏, 23 בינואר 2019 שגיא בן נון‏, "שפיטה היא דאחקה רעה וגזענית. אין לה אמירה ואין שום אג'נדה", באתר וואלה, 25 בינואר 2019 מתן שרון, ‏בלי מסכות: רותם שפי צריכה להפטר משפיטה, באתר ‏מאקו‏, 29 בינואר 2019 נטלי פורטי, ‏אירופה לא תבין את שפיטה: מאיה בוסקילה וכיתריה ילחמו בגמר "הכוכב הבא", באתר מעריב אונליין, 30 בינואר 2019 דניאל אלרם סיטי, ‏אהלן אהלן: המשפחה של שפיטה נחשפת, באתר ‏מאקו‏, 12 בפברואר 2019 מיקי לוין, ‏בן הזוג של שפיטה חושף איך היא נראית באמת!, באתר מעריב אונליין, 13 בפברואר 2019 יוני פרוים, שמחה והילולה: שפיטה אמא לבת בכורה, במדור "פנאי פלוס" באתר ynet‏, 4 בנובמבר 2021 מיקי לוין, ‏בן הזוג של שפיטה חושף איך היא נראית באמת!, באתר מעריב אונליין, 13 בפברואר 2019